CELEX: C2006/326/45
Language: da
Date: 2006-12-30 00:00:00
Title: Sag C-285/05: Domstolens kendelse (Anden Afdeling) af 28. september 2006 — Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries mod Ypourgos Emporikis Naftilías, Ypourgos Aigaíou (anmodning om præjudiciel afgørelse fra Symvoulio tis Epikrateias (Grækenland)) (Procesreglementets artikel 104, stk. 3 — forordning (EØF) nr. 3577/92 — cabotagesejlads — overgangsperiode — direkte anvendelse — direktiv 98/18/EF — sikkerhedsregler og -standarder for passagerskibe — spørgsmålet om en national ordning, der forbyder søtransportydelser ved hjælp af skibe, der har nået en vis alder, er forenelig med direktivet)

30.12.2006   
            
            
               DA
            
            
               Den Europæiske Unions Tidende
            
            
               C 326/23
            
         Domstolens kendelse (Anden Afdeling) af 28. september 2006 — Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries mod Ypourgos Emporikis Naftilías, Ypourgos Aigaíou (anmodning om præjudiciel afgørelse fra Symvoulio tis Epikrateias (Grækenland))
   (Sag C-285/05) (1)
   
   (Procesreglementets artikel 104, stk. 3 - forordning (EØF) nr. 3577/92 - cabotagesejlads - overgangsperiode - direkte anvendelse - direktiv 98/18/EF - sikkerhedsregler og -standarder for passagerskibe - spørgsmålet om en national ordning, der forbyder søtransportydelser ved hjælp af skibe, der har nået en vis alder, er forenelig med direktivet)
   (2006/C 326/45)
   Processprog: græsk
   Den forelæggende ret
   Symvoulio tis Epikrateias
   Parter i hovedsagen
   
      Sagsøgere: Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries
   
      Sagsøgte: Ypourgos Emporikis Naftilías, Ypourgos Aigaíou
   Sagens genstand
   Anmodning om præjudiciel afgørelse — Symvoulio tis Epikratias — fortolkning af artikel 1, stk. 2, og artikel 4, artikel 6, stk. 3, i Rådets forordning (EØF) nr. 3577/92 af 7. december 1992 om anvendelse af princippet om fri udveksling af tjenesteydelser inden for søtransport i medlemsstaterne (cabotagesejlads) (EFT L 364, s. 7) — borgernes mulighed for at påberåbe sig forordningen for at anfægte gyldigheden af nationale regler, der er udstedt før udløbet af den ved denne fastsatte undtagelse — fortolkning af artikel 5, stk. 2, og artikel 6, stk. 3, litra a), b), c), f) og g), i Rådets direktiv 98/18/EF af 17. marts 1998 om sikkerhedsregler og -standarder for passagerskibe (EFT L 144, s. 1) — foreneligheden af en national ordning, der forbyder søtransportydelser ved hjælp af skibe, der har nået en vis alder
   Konklusion
   
               1)
            
            
               Under hensyn til bestemmelserne i artikel 6, stk. 3, i Rådets forordning (EØF) nr. 3577/92 af 7. december 1992 om anvendelse af princippet om fri udveksling af tjenesteydelser inden for søtransport i medlemsstaterne (cabotagesejlads), skal den fortolkes således, at den ikke forud for den 1. januar 2004 på området for cabotage mellem de græske øer kan stifte rettigheder for borgerne for så vidt angår fast passager- og færgefart og tjenesteydelser, som udføres af skibe på under 650 BT.
            
         
               2)
            
            
               Artikel 5, stk. 2, og artikel 6, stk. 3, litra a), b), c), f) og g), i Rådets direktiv 98/18/EF af 17. marts 1998 om sikkerhedsregler og -standarder for passagerskibe skal fortolkes således, at de er til hinder for en national ordning, som den i hovedsagen omhandlede, hvorefter skibe, der har nået en vis alder, ikke må sejle i indenlandsk rutefart, når den pågældende medlemsstat ikke har vedtaget bestemmelser til at skærpe sikkerhedskravene efter proceduren i direktivets artikel 7, stk. 4.
            
         
      (1)  EUT C 243 af 1.10.2005.